Φυλλάδιο με ομοφοβικό περιεχόμενο μοιράστηκε χθες Πέμπτη σε Γυμνάσιο στην περιοχή του Χολαργού, το οποίο συμμετείχε σε εκκλησιασμό, λόγω του εορτασμού των Τριών Ιεραρχών.

Σύμφωνα με το ηλεκτρονικό περιοδικό antivirus, το φυλλάδιο μοιράστηκε από άτομα, που δεν έχει διευκρινιστεί για ποιο ακριβώς λόγο βρίσκονταν στο χώρο μαζί με τους μαθητές.

Το φυλλάδιο χρησιμοποιεί τα λόγια του Αγίου Ιωάννη Χρυσόστομου, αναφέροντας πως η ομοφυλοφιλία είναι το αποκορύφωμα των αμαρτημάτων, «πολύ πιο πάνω από ειδεχθείς πράξεις όπως ο φόνος».

«Ο εραστής της ομοφυλοφιλίας ''δολοφονεί'' κατ΄' επανάλειψη και το σώμα και την ψυχή», γράφει το φυλλάδιο.

Πηγή: skai.gr